b'\n_START_ARTICLE_\nGvidon Sajovic\n_START_SECTION_\n\xc5\xbdivljenje in delo\n_START_PARAGRAPH_\nNaravoslovje je \xc5\xa1tudiral na dunajski Filozofski fakulteti in leta 1906 doktoriral. Po kon\xc4\x8danem \xc5\xa1tudiju je pou\xc4\x8deval biologijo na srednjih \xc5\xa1olah v Novem mestu in Ljubljani. Isto\xc4\x8dasno pa je v prirodoslovnem oddelku v De\xc5\xbeelnem muzeju v Ljubljani opravljal nepla\xc4\x8dano delo. Kot muzealec se je zavzemal za modernej\xc5\xa1o postavitev zbirk po ekolo\xc5\xa1kih na\xc4\x8delih. Poleg rednega muzejskega dela je bil tudi sourednik muzejskega \xc4\x8dasopisa Carniola. Leta 1919 je uredil prirodoslovni del Glasnika Muzejskega dru\xc5\xa1tva za Slovenijo. Objavil je ve\xc4\x8d strokovnih in poljudnih \xc4\x8dlankov, ve\xc4\x8dinoma v muzejski periodiki.'